เป็นตุ่มนู้นๆขึ้นมาตรงคาง เจ็บและปวดมากค่ะเวลาจับ ไม่แน่ใจว่าเป็นสิวรึป่าวค่ะ สีแดงๆค่ะ อยากหายค่ะทำไงได้บ้างคะ
สวัสดีค่ะ ก้อนที่คาง อาจมีสาเหตุจาก-โรคที่ผิวหนังเช่นมีรูขุมขนอักเสบ หากมีการติดเชื้อร่วมด้วย อาจเกิดเป็นตุ่มคล้ายสิว มีหนองข้างใน-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไป-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง หรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันแนะนำพบแพทย์เพื่อตรวจร่างกายให้ได้การวินิจฉัยที่แน่นอนอีกครั้งค่ะการดูแลตัวเองเบื้องต้นไม่ไปกดก้อนบ่อยๆ สังเกตอาการว่าก้อนค่อยๆยุบลงหรือไม่ หากก้อนนี้ปวด บวม แดงมาก มีหนองไหลออกมา มีไข้ร่วมด้วย ควรรีบไปพบแพทย์